เคาะ “ม.33 เรารักกัน” แจก4พันบาท
เคาะ “ม.33 เรารักกัน” แจก 4 พันบาท 4 สัปดาห์ ให้ 9.2 ล้านคน
6 ก.พ. 2564

นายสุชาติ ชมกลิ่น รมว. แรงงาน เปิดเผยว่า โครงการ “ม.33 เรารักกัน” มีความชัดเจนแล้ว โดยจะแจกเงินให้ผู้อยู่ในระบบประกันสังคม มาตรา 33 ที่มีเงินฝากไม่เกิน 5 แสนบาท ซึ่งมีอยู่ 9.2 ล้านคน คนละ 4,000 บาท โดยแจกให้สัปดาห์ละ 1,000 บาท เป็นเวลา 4 สัปดาห์ โดยจะเสนอให้คณะรัฐมนตรี (ครม.) เห็นชอบในวันที่ 15 ก.พ. นี้
หลังจาก ครม. เห็นชอบ จะเปิดให้ผู้ประกันตนมาตรา 33 ลงทะเบียน วันที่ 16 -28 ก.พ. 2564 ทางเว็บไซต์ www. ม33เรารักกัน .com และจะเริ่มจ่ายเงินได้เดือนมี.ค. 2564
นายสุชาติ กล่าวว่า เงื่อนไขของผู้ประกันตนมาตรา 33 นอกจากต้องไม่มีเงินฝากเกิน 5 แสนบาท แล้ว ยังต้องไม่เป็นผู้ถือบัตรสวัสดิการแห่งรัฐ ซึ่งได้รับแจกเงินเยียวยาเดือนละ 3,500 บาท เป็นเวลา 2 เดือนแล้ว และต้องไม่เป็นแรงงานต่างชาติ